Saudiya Arabistonida ilk bor ayollarga ikkinchi uchuvchi va styuardessa bo‘lib ishlashga ruxsat berildi.    Saudiyaning Flynas aviakompaniyasi o‘zining Twitter sahifasida xotin-qizlar uchun uchuvchilar tayyorlash kurslariga qabul boshlanganligini ma’lum qildi.  Kurslarga yoshi 35dan oshmagan, attestat va aviatsiya sertifikatiga ega saudiyalik xotin-qizlar qabul qilinadi.    Shu yilning avgustida Saudiya Arabistoni fuqaro aviatsiyasi bosh boshqarmasi besh nafar ayolga Saudi Arabian Airlines aviakompaniyasi samolyotlarida ekipaj komandiri sifatida ishlashga ruxsat beruvchi litsenziyalarni taqdim etgandi.